

Поштовани сарадници,

Да бисмо поспешили наш рад, на обострано задовољство, молимо вас да наручивање свих наших издања (образаца школске евиденције, јавних исправа…) вршите искључиво преко e-mail адреса: komercijala@prosvetni-pregled.rs.
Молим вас да обрасце не поручујете на личне имејлове запослених, јер у случају њиховог одсустава (боловање, годишњи одмор...) нико нема увида у тај имејл.
Молимо да обрасце поручујете искључиво кроз образац наруџбенице која ће садржавати: назив, шифру и број комада одређеног обрасца. Подразумева се да има Назив школе, адресу и ПИБ и, евентуално, број уговора, уколико је потписан. 
Такође, назначите да ли вам је потребан предрачун (само за ЈБКЈС) или можемо да региструјемо фактуру у систему.
Наруџбеница треба да је потписана и скенирана.
Називе образаца, број обрасца и цене имате на сајту Просветног прегледа на картици Ценовник образаца.
На истој картици је и формулар наруџбенице, уколико ваша школа нема свој.
Такође вас молимо да наруџбенице не шаљете са приватних имејл адреса.
Секретари школа знају који су вам обрасци потребни по  правилницима о школској евиденцији и јавним исправама. Колеге из комерцијале само обрађују ваше наруџбенице.
Да бисмо смањили могућност грешке, у случају да нисте сигурни, најбоље да контактирате неког од ваших колега из друге школе. 



